CELEX: 62017TN0707
Language: el
Date: 2017-10-11 00:00:00
Title: Υπόθεση T-707/17: Αγωγή της 11ης Οκτωβρίου 2017 — Euroways κατά Ενιαίου Συμβουλίου Εξυγίανσης (SRB)

11.12.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 424/55
            
         Αγωγή της 11ης Οκτωβρίου 2017 — Euroways κατά Ενιαίου Συμβουλίου Εξυγίανσης (SRB)
   (Υπόθεση T-707/17)
   (2017/C 424/79)
   Γλώσσα διαδικασίας: η ισπανική
   
      Διάδικοι
   
   
      Ενάγουσα: Euroways, SL (Hospitalet de Llobregat, Ισπανία) (εκπρόσωποι: R. Vallina Hoset και C. Iglesias Megías, δικηγόροι)
   
      Εναγόμενο: Ενιαίο Συμβούλιο Εξυγίανσης
   
      Αιτήματα
   
   Η ενάγουσα ζητεί από το Γενικό Δικαστήριο:
   
               —
            
            
               να διαπιστώσει ότι το Ενιαίο Συμβούλιο Εξυγίανσης υπέχει εξωσυμβατική ευθύνη και να το υποχρεώσει να ανορθώσει τη ζημία την οποία υπέστη η ενάγουσα λόγω του συνόλου των πράξεων και των παραλείψεών του εξαιτίας των οποίων στερήθηκε τα ομόλογα και τους τίτλους της BANCO POPULAR ESPAÑOL, S.A. τους οποίους κατείχε·
            
         
               —
            
            
               να υποχρεώσει το Ενιαίο Συμβούλιο Εξυγίανσης να καταβάλει στην ενάγουσα ως αποζημίωση για τη ζημία την οποία υπέστη (στο εξής: απαιτητό ποσό):
               
                           —
                        
                        
                           το ποσό των επενδύσεών της σε μετοχές της Banco Popular, ύψους 543 242,11 ευρώ· άλλως·
                        
                     
                           —
                        
                        
                           επικουρικώς, το ποσό των 44 055,19 ευρώ·
                        
                     
         
               —
            
            
               να αυξήσει το απαιτητό ποσό κατά τους αντισταθμιστικούς τόκους που υπολογίζονται από τις 7 Ιουνίου 2017 έως την έκδοση της αποφάσεως με την οποία θα περατωθεί η δίκη·
            
         
               —
            
            
               να αυξήσει το απαιτητό ποσό κατά τους αντίστοιχους τόκoυς υπερημερίας που υπολογίζονται από της εκδόσεως της αποφάσεως έως την πλήρη καταβολή του απαιτητού ποσού, βάσει του επιτοκίου της ΕΚΤ για τις κύριες πράξεις αναχρηματοδοτήσεως, προσαυξημένου κατά δύο ποσοστιαίες μονάδες·
            
         
               —
            
            
               να καταδικάσει το Ενιαίο Συμβούλιο Εξυγίανσης στα δικαστικά έξοδα.
            
         
      Λόγοι και κύρια επιχειρήματα
   
   Οι λόγοι και τα κύρια επιχειρήματα είναι παρόμοιοι προς τα όσα προβάλλονται στην υπόθεση T-659/17, Vallina Fonseca κατά SRB.